Na osnovu člana 8 stav 2 Odluke o uslovima, načinu i postupku dodjeljivanja Novembarske nagrade, javnih priznanja i nagrada i zvanja „Počasni građanin opštine Tivat“ („Službeni list Crne Gore-opštinski propisi“ br. 26/09, 22/14), Skupština opštine Tivat objavljuje

**JAVNI POZIV**

Za prikupljanje predloga kandidata za dodjelu Novembarske nagrade opštine Tivat, Nagrada i Javnih priznanja u 2019.godini, a koje se dodjeljuju svake pete godine na Svečanoj sjednici Skupštine opštine povodom 21 novembra Dana opštine Tivat

1. **Novembarska nagrada opštine Tivat/plaketa i novčani iznos/** dodjeljuje se za najviše zasluge i najbolje ostvarene rezultate u svim oblastima rada i stvaralaštva koja su od izuzetnog značaja za opštinu Tivat.

* Novembarska nagrada dodjeljuje se građanima, pravnim licima, nevladinim organizacijama, udruženjima i drugim subjektima sa teritorije opštine Tivat.
* Novembarska nagrada se može dodijeljivati i pojedincima koji ne žive na teritoriji opštine Tivat i pravnim licima čije je sjedište van opštine Tivat, ako njihova ostvarenja imaju poseban značaj za opštinu Tivat.
* U godini u kojoj se Novembarska nagrada dodjeljuje mogu se dodijeliti najviše dvije Novembarske nagrade.
* Novembarska nagrada jednom licu ne može se dodijeliti za ostvarenja za koja mu je već jednom dodijeljena ova Nagrada.

1. **Nagrada (diploma i novčani iznos) ili Javno priznanje (plaketa i predmet umjetničke ili druge vrijednosti)** može se dodijeliti u znak priznanja za određeni podvig, dostignuća ili doprinos u određenoj oblasti života i rada pojedincu ili koletkivu.
2. Pravo predlaganja kandidata za Novembarsku nagradu, Nagradu ili Javno priznanje imaju privredna društva, javne službe, nevladine organizacije, sportske i druge organizacije, pojedinci i drugi subjekti na području opštine Tivat.
3. Predlozi moraju biti dostavljeni u pisanoj formi i sadržati ime i prezime odnosno naziv kandidata sa bližim podacima i naznakom za koje se djelo odnosno ostvarene rezultate kandidat predlaže za dodjelu Novembarske nagrade, odnosno za koji podvig, dostignuće ili doprinos i u kojoj oblasti života i rada se kandidat predlaže za dodjelu Nagrade ili Javnog priznanja, sa detaljnim obrazloženjem i dokumentacijom na osnovu koje se može ocijeniti vrijednost ostvarenih rezultata.
4. Predlozi se dostavljaju u zapečaćenoj koverti sa naznakom za Novembarsku nagradu, Nagradu ili Javno priznanje.
5. Predlozi se dostavljaju Skupštini opštine Tivat, najkasnije do 15 oktobra tekuće godine.
6. Nepotpune predloge i predloge koji su dostavljeni nakon predviđenog roka Žiri neće uzeti u razmatranje.

SKUPŠTINA OPŠTINE TIVAT